ddrg/super_eurlex huggingface dataset:
Úradný vestník L 054 , 25/02/1989 S. 0001 - 0002

Fínske špeciálne vydanie: Kapitola 11 Zväzok 14 S. 0210

Švédske špeciálne vydanie: Kapitola 11 Zväzok 14 S. 0210



Rozhodnutie Rady z 20. februára 1989 o uzatvorení dohody o spolupráci medzi Európskym hospodárskym spoločenstvom na jednej strane a signatárskymi krajinami Charty Rady spolupráce arabských štátov Perzského a Ománskeho zálivu (štát Spojené arabské emiráty, štát Bahrajn, kráľovstvo Saudská Arábia, sultanát Omán, štát Katar a štát Kuvajt) na druhej strane (89/147/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej články 113 a 235, so zreteľom na odporúčanie Komisie, so zreteľom na stanovisko Európskeho parlamentu [1], keďže uzavretie dohody o spolupráci Európskeho hospodárskeho spoločenstva medzi Európskym hospodárskym spoločenstvom na jednej strane a signatárskymi krajinami Charty rady spolupráce arabských štátov Perzského a Ománskeho zálivu (štát Spojené arabské emiráty, štát Bahrajn, kráľovstvo Saudská Arábia, sultanát Omán, štát Katar a štát Kuvajt) na druhej strane sa javí ako potrebné na dosiahnutie cieľov spoločenstva v oblasti vonkajších hospodárskych vzťahov; keďže sa ukazuje, že určité opatrenia hospodárskej spolupráce, ktoré ustanovuje zmluva, presahujú právomoci ustanovené v zmluve, a najmä tie, ktoré sú špecifikované v oblasti spoločnej obchodnej politiky, ROZHODLA TAKTO: Článok 1 Dohoda o spolupráci medzi Európskym hospodárskym spoločenstvom na jednej strane a signatárskymi krajinami Charty rady spolupráce arabských štátov Perzského a Ománskeho zálivu (štát Spojené arabské emiráty, štát Bahrajn, kráľovstvo Saudská Arábia, sultanát Omán, štát Katar a štát Kuvajt) na druhej strane a vyhlásenia, ako aj výmena listov, ktoré sú k nim priložené, sa týmto za spoločenstvo schvaľujú. Text aktov uvedených v prvom odseku je prílohou tohoto rozhodnutia. Článok 2 Predseda Rady vykoná oznámenie ustanovené v článku 26 zmluvy [2]. Článok 3 Spoločenstvo v spoločnej rade ustanovenej v článku 12 zmluvy zastupuje Komisia za pomoci zástupcov členských krajín. Článok 4 Toto rozhodnutie nadobudne účinnosť deň po jeho uverejnení v Úradnom vestníku Európskych spoločenstiev. V Bruseli 20. februára 1989 Za Radu predseda F. Fernandez Ordoñez [1] Ú. v. ES C 12, 16.1.1989. [2] Dátum nadobudnutia účinnosti protokolu Generálny sekretariát Rady uverejnení v Úradnom vestníku Európskych spoločenstiev. --------------------------------------------------
Úradný vestník L 136 , 19/05/1989 S. 0013 - 0013



Rozhodnutie Rady z 13. marca 1989 o uzavretí Druhého dodatkového protokolu k Dohode medzi Európskym hospodárskym spoločenstvom a Nórskym kráľovstvom v dôsledku pristúpenia Španielskeho kráľovstva a Portugalskej republiky do spoločenstva (89/331/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej článok 113, so zreteľom na odporúčanie Komisie, keďže podľa nariadenia (EHS) č. 839/88 [1] bolo vyberanie cla uplatňované spoločenstvom, zloženým z desiatich členských štátov, na určité produkty dovážané zo Španielska a Portugalska úplne pozastavené akonáhle úroveň cla poklesla na 2 % a menej; keďže je nevyhnutné uzavrieť Druhý dodatkový protokol k Dohode medzi Európskym hospodárskym spoločenstvom a Nórskym kráľovstvom [2], podpísaný 14. mája 1973 v Bruseli, s cieľom zaistiť úplné pozastavenie cla na produkty, na ktoré sa vzťahuje dohoda, dovážané zo Španielska do Nórska v prípade, že úroveň cla poklesne na 2 % alebo menej, ROZHODLA TAKTO: Článok 1 Druhý dodatkový protokol k Dohode medzi Európskym hospodárskym spoločenstvom a Nórskym kráľovstvom v dôsledku pristúpenia Španielskeho kráľovstva a Portugalskej republiky do spoločenstva sa týmto schvaľuje v mene spoločenstva. Text protokolu je pripojený k tomuto rozhodnutiu. Článok 2 Predseda Rady predloží oznámenie stanovené v článku 3 protokolu [3]. Článok 3 Toto rozhodnutie nadobúda účinnosť deň po jeho uverejnení v Úradnom vestníku Európskych spoločenstiev. V Bruseli 13. marca 1989 Za Radu predseda C. Solchaga Catalan [1] Ú. v. ES L 87, 31.3.1988, s. 1. [2] Ú. v. ES L 171, 27.6.1972, s. 2. [3] Dátum vstupu protokolu do platnosti bude Generálnym sekretariátom Rady uverejnený v Úradnom vestníku Európskych spoločenstiev. --------------------------------------------------
Úradný vestník L 136 , 19/05/1989 S. 0021 - 0021

Fínske špeciálne vydanie: Kapitola 11 Zväzok 15 S. 0091

Švédske špeciálne vydanie: Kapitola 11 Zväzok 15 S. 0091



Rozhodnutie Rady z 13. marca 1989 o uzavretí Druhého dodatkového protokolu k Dohode medzi Európskym hospodárskym spoločenstvom a Švajčiarskou konfederáciou v dôsledku pristúpenia Španielskeho kráľovstva a Portugalskej republiky do spoločenstva (89/333/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej článok 113, so zreteľom na odporúčanie Komisie, keďže podľa nariadenia (EHS) č. 839/88 [1] vyberanie cla uplatňované spoločenstvom, zloženého z desiatich členských krajín, na určité produkty dovážané zo Španielska a Portugalska bolo úplne prerušené, odkedy sa dostalo na úroveň 2 % a menej; keďže je nevyhnutné uzavrieť Druhý dodatkový protokol k Dohode medzi Európskym hospodárskym spoločenstvom a Švajčiarskou konfederáciou [2], podpísaný 22. júla 1972 v Bruseli, s cieľom stanoviť úplné prerušenie cla na produkty, na ktoré sa vzťahuje dohoda, dovážané zo Španielska do Švajčiarska v prípade, že clo klesne na úroveň 2 % a menej, ROZHODLA TAKTO: Článok 1 Druhý dodatkový protokol k Dohode medzi Európskym hospodárskym spoločenstvom a Švajčiarskou konfederáciou dôsledkom pristúpenia Švajčiarskeho kráľovstva a Portugalskej republiky do spoločenstva sa týmto schvaľuje v mene spoločenstva. Text protokolu je pripojený k tomuto rozhodnutiu. Článok 2 Predseda Rady predloží oznámenie stanovené v článku 3 protokolu [3]. Článok 3 Rozhodnutie nadobúda účinnosť deň po jeho uverejnení v Úradnom vestníku Európskych spoločenstiev. V Bruseli 13. marca 1989 Za Radu predseda C. Solchaga Catalan [1] Ú. v. ES L 87, 31.3.1988, s. 1. [2] Ú. v. ES L 300, 31.12.1972, s. 189. [3] Dátum vstupu do platnosti protokolu sa uverejní Generálnym sekretariátom Rady v Úradnom vestníku Európskych spoločenstiev. --------------------------------------------------
Úradný vestník L 136 , 19/05/1989 S. 0009 - 0009

Fínske špeciálne vydanie: Kapitola 2 Zväzok 7 S. 0037

Švédske špeciálne vydanie: Kapitola 2 Zväzok 7 S. 0037



Rozhodnutie Rady z 13. marca 1989 o uzavretí Druhého dodatkového protokolu k Dohode medzi Európskym hospodárskym spoločenstvom a Islandskou republikou v dôsledku pristúpenia Španielskeho kráľovstva a Portugalskej republiky k spoločenstvu (89/330/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, najmä na jej článok 113, so zreteľom na odporúčanie Komisie, keďže podľa nariadenia (EHS) č. 839/88 [1] sa výber cla, ktoré spoločenstvo desiatich členských štátov uplatňuje na určité výrobky dovážané zo Španielska a Portugalska sa úplne pozastavil, keď úroveň tohto cla klesla na úroveň 2 % a menej; keďže je preto nevyhnutné uzavrieť Druhý dodatkový protokol k Dohode medzi Európskym hospodárskym spoločenstvom a Islandskou republikou [2], podpísanou v Bruseli 22. júla 1972, s cieľom stanoviť úplné pozastavenie uplatňovania cla na výrobky dovážané na Island zo Španielska, na ktoré sa vzťahuje táto dohoda, v prípadoch, keď úroveň tohto cla klesne na 2 % alebo menej, ROZHODLA TAKTO: Článok 1 Druhý dodatkový protokol k Dohode medzi Európskym hospodárskym spoločenstvom a Islandskou republikou v dôsledku pristúpenia Španielskeho kráľovstva a Portugalskej republiky k Spoločenstvu sa týmto schvaľuje v mene Spoločenstva. Text protokolu je pripojený v rozhodnutí. Článok 2 Predseda Rady predloží oznámenie, ktoré ustanovuje článok 3 protokolu [3]. Článok 3 Toto rozhodnutie nadobúda účinnosť v deň nasledujúci po dni jeho uverejnenia v Úradnom vestníku Európskych spoločenstiev. V Bruseli 13. marca 1989 Za Radu predseda C. Solchaga Catalan [1] Ú. v. ES L 87, 31. 3. 1988, s. 1. [2] Ú. v. ES L 301, 31. 12. 1972, s. 2. [3] Generálny sekretariát Rady uverejní deň nadobudnutia účinnosti protokolu v Úradnom vestníku Európskych spoločenstiev. --------------------------------------------------
Úradný vestník L 097 , 11/04/1989 S. 0047 - 0047

Fínske špeciálne vydanie: Kapitola 7 Zväzok 3 S. 0162

Švédske špeciálne vydanie: Kapitola 7 Zväzok 3 S. 0162



Rozhodnutie Rady z 5. apríla 1989, ktorým sa mení a dopĺňa rozhodnutie 78/774/EHS týkajúce sa činnosti niektorých tretích štátov v oblasti nákladnej námornej dopravy (89/242/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 84 ods. 2, so zreteľom na návrh rozhodnutia predložený Komisiou [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže rozhodnutie 78/774/EHS [4] poskytuje základ pre informačný systém týkajúci sa činnosti niektorých tretích krajín v oblasti nákladnej námornej dopravy; keďže článok 2 tohoto rozhodnutia stanovuje, aby sa rozhodnutia o uplatňovaní informačného systému pre loďstvo tretích krajín chápali jednotne; keďže je potrebné zmeniť a doplniť tento postup s ohľadom na revidovaný článok 84 ods. 2 Zmluvy, ktorý stanovuje hlasovanie kvalifikovanou väčšinou, PRIJALA TOTO ROZHODNUTIE: Článok 1 "(1) Rada kvalifikovanou väčšinou rozhodne, v loďstvách ktorých krajín sa bude informačný systém spoločne používať." Článok 2 Toto rozhodnutie je adresované členským štátom. V Luxemburgu 5. apríla 1989 Za Radu predseda M. Chaves Gonzalez [1] Ú. v. ES C 28, 3.2.1989, s. 10. [2] Ú. v. ES C 69, 20.3.1989. [3] Ú. v. ES C 71, 20.3.1989, s. 25. [4] Ú. v. ES L 258, 21.9.1978, s. 35. --------------------------------------------------
Úradný vestník L 206 , 18/07/1989 S. 0016 - 0016

Fínske špeciálne vydanie: Kapitola 2 Zväzok 7 S. 0077

Švédske špeciálne vydanie: Kapitola 2 Zväzok 7 S. 0077



Rozhodnutie Rady z 3. mája 1989 o uzavretí Tretieho dodatkového protokolu k Dohode medzi Európskym hospodárskym spoločenstvom a Švajčiarskou konfederáciou v dôsledku pristúpenia Španielskeho kráľovstva a Portugalskej republiky do spoločenstva (89/436/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej článok 113, so zreteľom na návrh Komisie, keďže úplné oslobodenie dovozu zo Španielska od cla Švajčiarskou konfederáciou by uľahčilo obchodovanie medzi týmito dvoma krajinami; keďže Dodatkový protokol k Dohode medzi Európskym hospodárskym spoločenstvom a Švajčiarskou konfederáciou [1] v dôsledku pristúpenia Španielskeho kráľovstva a Portugalskej republiky do spoločenstva, podpísaný 22. júla 1972 v Bruseli, nestanovuje, aby Švajčiarska konfederácia oslobodila dovážaný tovar zo Španielska od cla; keďže je preto nevyhnutné schváliť tretí dodatkový protokol k horeuvedenej dohode, s cieľom stanoviť úplné oslobodenie od cla výrobky dovážané zo Španielska do Švajčiarska, na ktoré sa vzťahuje táto dohoda, ROZHODLA TAKTO: Článok 1 Tretí dodatkový protokol k Dohode medzi Európskym hospodárskym spoločenstvom a Švajčiarskou konfederáciou v dôsledku pristúpenia Španielskeho kráľovstva a Portugalskej republiky do spoločenstva sa týmto schvaľuje v mene spoločenstva. Text tohoto protokolu je pripojené k tomuto rozhodnutiu. Článok 2 Predseda Rady predloží oznámenie stanovené v článku 3 protokolu [2]. Článok 3 Rozhodnutie nadobúda účinnosť deň po jeho uverejnení v Úradnom vestníku Európskych spoločenstiev. V Bruseli 3. mája 1989 Za Radu predseda P. Solbes [1] Ú. v. ES L 300, 31.12.1971, s. 189. [2] Dátum vstupu protokolu do platnosti bude uverejnený Generálnym sekretariátom Rady v Úradnom vestníku Európskych spoločenstiev. --------------------------------------------------
Úradný vestník L 206 , 18/07/1989 S. 0010 - 0010



Rozhodnutie Rady z 21. júna 1989, o uzatvorení tretieho dodatkového protokolu k dohode medzi Európskym hospodárskym spoločenstvom a Nórskym kráľovstvom v dôsledku pristúpenia Španielskeho kráľovstva a Portugalskej republiky k spoločenstvu (89/434/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, najmä na jej článok 113, so zreteľom na návrh Komisie, keďže úplné oslobodenie od cla dovozov zo Španielska zo strany Nórskeho kráľovstva by uľahčilo obchodovanie medzi týmito dvoma krajinami; keďže dodatkový protokol k dohode medzi Európskym hospodárskym spoločenstvom a Nórskym kráľovstvom [1] v dôsledku pripojenia Španielskeho kráľovstva a Portugalskej republiky k spoločenstvu, podpísanej v Bruseli 14. mája 1973, nepredpokladá, že by Nórske kráľovstvo oslobodilo od cla tovar dovážaný zo Španielska; keďže je preto nevyhnutné schváliť tretí dodatkový protokol k uvedenej dohode s cieľom ustanoviť úplné oslobodenie od cla výrobkov dovážaných do Nórska zo Španielska, na ktoré sa vzťahuje táto dohoda, ROZHODLA TAKTO: Článok 1 Tretí dodatkový protokol k dohode medzi Európskym hospodárskym spoločenstvom a Nórskym kráľovstvom v dôsledku pristúpenia Španielskeho kráľovstva a Portugalskej republiky k spoločenstvu sa týmto schvaľuje v mene spoločenstva. Text protokolu je pripojený v rozhodnutí. Článok 2 Predseda Rady predloží oznámenie, ktoré ustanovuje článok 3 protokolu [2]. Článok 3 Toto rozhodnutie nadobúda účinnosť v deň jeho uverejnenia v Úradnom vestníku Európskych spoločenstiev. V Bruseli 3. mája 1989 Za Radu predseda P. Solbes [1] Ú. v. ES L 171, 27.6.1973, s.2. [2] Generálny sekretariát Rady uverejní deň nadobudnutia platnosti protokolu v Úradnom vestníku Európskych spoločenstiev. --------------------------------------------------
Úradný vestník L 206 , 18/07/1989 S. 0007 - 0007

Fínske špeciálne vydanie: Kapitola 11 Zväzok 15 S. 0105

Švédske špeciálne vydanie: Kapitola 11 Zväzok 15 S. 0105



Rozhodnutie Rady z 3. mája 1989 o uzavretí Tretieho dodatkového protokolu k Dohode medzi Európskym hospodárskym spoločenstvom a Islandskou republikou v dôsledku pristúpenia Španielskeho kráľovstva a Portugalskej republiky do spoločenstva (89/433/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej článok 113, so zreteľom na návrh Komisie, keďže úplné oslobodenie dovozu zo Španielska od cla Islandskou republikou by uľahčilo obchodovanie medzi týmito dvoma krajinami; keďže Dodatkový protokol k Dohode medzi Európskym hospodárskym spoločenstvom a Islandskou republikou [1] v dôsledku pristúpenia Španielskeho kráľovstva a Portugalskej republiky do spoločenstva, podpísaný 22. júla 1972 v Bruseli, neustanovuje, aby Islandská republika oslobodila od cla tovar privážaný zo Španielska; keďže je preto nevyhnutné schváliť tretí dodatkový protokol k horeuvedenej dohode, s cieľom stanoviť úplné oslobodenie produktov dovážaných zo Španielska na Island od cla, na ktoré sa vzťahuje táto dohoda, ROZHODLA TAKTO: Článok 1 Tretí dodatkový protokol k Dohode medzi Európskym hospodárskym spoločenstvom a Islandskou republikou v dôsledku pristúpenia Španielskeho kráľovstva a Portugalskej republiky do spoločenstva sa týmto schvaľuje v mene spoločenstva. Text protokolu je priložené k tomuto rozhodnutiu. Článok 2 Predseda Rady predloží oznámenie stanovené v článku 3 protokolu [2]. Článok 3 Rozhodnutie nadobúda účinnosť deň po jeho uverejnení v Úradnom vestníku Európskych spoločenstiev. V Bruseli 3. mája 1989 Za Radu predseda P. Solbes [1] Ú. v. ES L 301, 31.12.1971, s. 2. [2] Dátum vstupu protokolu do platnosti bude Generálnym sekretariátom Rady uverejnený v Úradnom vestníku Európskych spoločenstiev. --------------------------------------------------
Úradný vestník L 295 , 13/10/1989 S. 0014 - 0014



Rozhodnutie Rady z 21. júna 1989 o uzavretí Dodatkového protokolu k Dohode medzi Európskym hospodárskym spoločenstvom a Nórskym kráľovstvom o odstraňovaní existujúcich množstvových obmedzení na vývoz alebo opatrení s rovnocenným účinkom a o zabraňovaní novým množstvovým obmedzeniam na vývoz alebo opatreniam s rovnocenným účinkom (89/546/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 113, so zreteľom na odporúčanie Komisie, keďže Dohoda medzi Európskym hospodárskym spoločenstvom a Nórskym kráľovstvom [1], podpísaná v Bruseli 14. mája 1973, nestanovuje zákaz množstvových obmedzení na vývoz a opatrení s rovnocenným účinkom; keďže je v záujme Európskeho hospodárskeho spoločenstva a Nórskeho kráľovstva podporovať voľný obeh surovín a tovaru odstránením takýchto obmedzení a opatrení a zabraňovaním vzniku nových obmedzení alebo opatrení, ktoré ovplyvňujú ich vzájomné obchodovanie; keďže je potrebné dojednať postupné odstránenie súčasných obmedzení týkajúcich sa určitých výrobkov alebo opatrení s rovnocenným účinkom, ako aj prijať ochranné opatrenia pre prípad opätovného vývozu do tretích krajín, voči ktorým vyvážajúca zmluvná strana uplatňuje obmedzenia alebo opatrenia s rovnocenným účinkom, alebo pre prípad vážneho nedostatku určitého výrobku; keďže podľa článku 32 ods. 1 dohody môžu zmluvné strany v záujme svojich hospodárstiev rozvíjať vzťahy vytvorené dohodou tak, že ich rozšíria na oblasti, na ktoré sa dohoda nevzťahuje; keďže Komisia viedla rokovania s Nórskym kráľovstvom, ktorých výsledkom je protokol, ROZHODLA TAKTO: Článok 1 Dodatkový protokol k Dohode medzi Európskym hospodárskym spoločenstvom a Nórskym kráľovstvom o odstraňovaní existujúcich množstvových obmedzení na vývoz alebo opatrení s rovnocenným účinkom a o zabraňovaní novým množstvovým obmedzeniam na vývoz alebo opatreniam s rovnocenným účinkom sa týmto schvaľuje v mene spoločenstva. Text protokolu je pripojený v rozhodnutí. Článok 2 Predseda Rady predloží oznámenie, ktoré ustanovuje článok 4 dodatkového protokolu. Článok 3 Toto rozhodnutie nadobúda účinnosť v deň nasledujúci po dni jeho uverejnenia v Úradnom vestníku Európskych spoločenstiev. V Luxemburgu 21. júla 1989 Za Radu predseda C. Aranzadi [1] Ú. v. ES L 171, 27.6.1973, s. 2. --------------------------------------------------
Úradný vestník L 295 , 13/10/1989 S. 0028 - 0028

Fínske špeciálne vydanie: Kapitola 11 Zväzok 15 S. 0112

Švédske špeciálne vydanie: Kapitola 11 Zväzok 15 S. 0112



Rozhodnutie Rady z 21. júna 1989 o uzatvorení dodatkového protokolu k Dohode medzi Európskym hospodárskym spoločenstvom a Švajčiarskou konfederáciou o odstraňovaní existujúcich množstvových obmedzení na vývoz alebo opatrení s rovnocenným účinkom a o zabraňovaní novým množstvovým obmedzeniam na vývoz alebo opatreniam s rovnocenným účinkom (89/548/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, najmä na jej článok 113, so zreteľom na návrh Komisie, keďže dohoda medzi Európskym hospodárskym spoločenstvom a Švajčiarskou konfederáciou [1], podpísaná v Bruseli 22. júla 1972, neustanovuje zákaz množstvových obmedzení na vývoz alebo opatrení s rovnocenným účinkom; keďže je v záujme Európskeho hospodárskeho spoločenstva a Švajčiarskej konfederácie podporovať slobodný pohyb surovín a tovaru odstránením takýchto obmedzení a opatrení a zabraňovaním vzniku nových obmedzení alebo opatrení, ktoré ovplyvňujú ich vzájomné obchodovanie; keďže je potrebné dojednať postupné odstránenie súčasných obmedzení týkajúcich sa určitých výrobkov alebo opatrení s rovnocenným účinkom, ako aj prijať ochranné opatrenia pre prípad opätovného vývozu do tretích krajín, voči ktorým vyvážajúca zmluvná strana uplatňuje obmedzenia alebo opatrenia s rovnocenným účinkom, alebo pre prípad vážneho nedostatku určitého výrobku; keďže podľa článku 32 ods. 1 dohody môžu zmluvné strany v záujme svojich hospodárstiev rozvíjať vzťahy vytvorené dohodou tak, že ich rozšíria na oblasti, na ktoré sa dohoda nevzťahuje; keďže Komisia viedla rokovania so Švajčiarskou konfederáciou, ktorých výsledkom je protokol, ROZHODLA TAKTO: Článok 1 Dodatkový protokol k Dohode medzi Európskym hospodárskym spoločenstvom a Švajčiarskou konfederáciou o odstraňovaní existujúcich množstvových obmedzení na vývoz alebo opatrení s rovnocenným účinkom a o zabraňovaní novým množstvovým obmedzeniam na vývoz alebo opatreniam s rovnocenným účinkom sa týmto schvaľuje v mene spoločenstva. Text protokolu je pripojený v rozhodnutí. Článok 2 Predseda Rady predloží oznámenie, ktoré ustanovuje článok 6 dodatkového protokolu. Článok 3 Toto rozhodnutie nadobúda účinnosť v deň jeho uverejnenia v Úradnom vestníku Európskych spoločenstiev. V Luxemburgu 21. júna 1989 Za Radu predseda C. Aranzadi [1] Ú. v. ES L 300, 31.12.1972, s. 189. --------------------------------------------------
Úradný vestník L 295 , 13/10/1989 S. 0008 - 0008

Fínske špeciálne vydanie: Kapitola 2 Zväzok 7 S. 0088

Švédske špeciálne vydanie: Kapitola 2 Zväzok 7 S. 0088



Rozhodnutie Rady z 21. júna 1989 o uzatvorení dodatkového protokolu k Dohode medzi Európskym spoločenstvom a Islandskou republikou o odstraňovaní existujúcich množstvových obmedzení na vývoz alebo opatrení s rovnocenným účinkom a o zabraňovaní novým množstvovým obmedzeniam na vývoz alebo opatreniam s rovnocenným účinkom (89/545/ES) RADA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, najmä na jej článok 113, so zreteľom na návrh Komisie, keďže dohoda medzi Európskym hospodárskym spoločenstvom a Islandskou republikou [1], podpísaná v Bruseli 22. júla 1972, neustanovuje zákaz množstvových obmedzení na vývoz alebo opatrení s rovnocenným účinkom; keďže je v záujme Európskeho hospodárskeho spoločenstva a Islandskej republiky podporovať voľný pohyb surovín a tovaru odstránením takýchto obmedzení a opatrení a zabraňovaním vzniku nových obmedzení alebo opatrení, ktoré ovplyvňujú ich vzájomné obchodovanie; keďže je potrebné dojednať postupné odstránenie súčasných obmedzení týkajúcich sa určitých výrobkov alebo opatrení s rovnocenným účinkom, ako aj prijať ochranné opatrenia pre prípad opätovného vývozu do tretích krajín, voči ktorým vyvážajúca zmluvná strana uplatňuje obmedzenia alebo opatrenia s rovnocenným účinkom, alebo pre prípad vážneho nedostatku určitého výrobku; keďže podľa článku 33 ods. 1 dohody môžu zmluvné strany v záujme svojich hospodárstiev rozvíjať vzťahy vytvorené dohodou tak, že ich rozšíria na oblasti, na ktoré sa dohoda nevzťahuje; keďže Komisia viedla rokovania s Islandskou republikou, ktorých výsledkom je protokol, ROZHODLA TAKTO: Článok 1 Dodatkový protokol k Dohode medzi Európskym hospodárskym spoločenstvom a Islandskou republikou o odstraňovaní existujúcich množstvových obmedzení na vývoz alebo opatrení s rovnocenným účinkom a o zabraňovaní novým množstvovým obmedzeniam na vývoz alebo opatreniam s rovnocenným účinkom sa týmto schvaľuje v mene spoločenstva. Text protokolu je pripojený v rozhodnutí. Článok 2 Predseda Rady predloží oznámenie, ktoré ustanovuje článok 6 dodatkového protokolu. Článok 3 Toto rozhodnutie nadobúda účinnosť v deň nasledujúci po jeho uverejnení v Úradnom vestníku Európskych spoločenstiev. V Luxemburgu 21. júna 1989 Za Radu predseda C. Aranzadi [1] Ú. v. ES L 301, 31.12.1972, s. 2. --------------------------------------------------